CELEX: 62012TN0363
Language: el
Date: 2012-08-08 00:00:00
Title: Υπόθεση T-363/12: Προσφυγή της 8ης Αυγούστου 2012 — Harper Hygienics κατά ΓΕΕΑ — Clinique Laboratories (CLEANIC natural beauty)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/27
            
         Προσφυγή της 8ης Αυγούστου 2012 — Harper Hygienics κατά ΓΕΕΑ — Clinique Laboratories (CLEANIC natural beauty)
   (Υπόθεση T-363/12)
   2012/C 355/59
   Γλώσσα του δικογράφου της προσφυγής: η πολωνική
   
      Διάδικοι
   
   
      Προσφεύγουσα: Harper Hygienics S.A.. (Βαρσοβία, Πολωνία) (εκπρόσωπος: R. Rumpel, νομικός σύμβουλος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Clinique Laboratories LLC (Νέα Υόρκη, Ηνωμένες Πολιτείες της Αμερικής)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 25ης Μαΐου 2012 (υπόθεση R 1134/2001-2), με την οποία απορρίφθηκε η αίτηση καταχωρίσεως του κοινοτικού σήματος «CLEANIC natural beauty» για προϊόντα των κλάσεων 3, 5 και 16·
            
         
               —
            
            
               να μεταρρυθμίσει την προσβαλλόμενη απόφαση, ώστε να καταχωριστεί το σήμα για όλα τα προϊόντα και τις υπηρεσίες που ζητήθηκαν·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: εικονιστικό σήμα που περιέχει το λεκτικό στοιχείο «CLEANIC natural beauty», για προϊόντα των κλάσεων 3, 5 και 16
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο έτερος διάδικος στη διαδικασία ενώπιον του τμήματος προσφυγών
   
      Αντιταχθέν σήμα ή σημείο: κοινοτικά σήματα αριθ. 54 429 για προϊόντα των κλάσεων 3, 14, 25 και 42 και αριθ. 2 294 429 για προϊόντα των κλάσεων 35 και 42, καθώς και εθνικό (πολωνικό) σήμα αριθ. 51 732 για προϊόντα των κλάσεων 3 και 5
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 (1) όσον αφορά την απόδειξη της ομοιότητας των σημάτων και του κινδύνου συγχύσεως των καταναλωτών, καθώς και παράβαση του άρθρου 8, παράγραφος 5, του εν λόγω κανονισμού
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).